Foto: FAH

NA SLUŽBENOM Facebook profilu ratnog zločinca Branimira Glavaša objavljen je danas komentar na skandal kukastog križa koji se pojavio na travnjaku Poljuda. Glavaš u svojem reagiranju tako navodi kako to "sinoć na poljudskom travnjaku nije bila nikakva 'svastika', već trag kosilice na svježe podšišanom travnjaku".

"Kako bi se uvjerili u točnost ove tvrdnje, pogledajte ovaj pažljivo biran sklad boja na stvarnoj 'nacističkoj svastici' i usporedite ga sa tragom poljudske kosilice za travu. Zaključiti ćete da je nacistička 'svastika' neponovljivo dizajnersko savršenstvo koje se ikada pojavilo u povijesti svjetskih političkih stranaka ili povijesnih svjetskih političkih poredaka", piše.

U nastavku objavu s Glavaševog profila prenosimo u cijelosti.

Upregnuto paraobavještajno podzemlje

"Bando komunistička i Titova jugoslavenska ološi ponovno ste ovladali Hrvatskom ili se spremate pod nekom drugom političkom maskom, primjerice nekakve tzv. Domoljubne koalicije njome treći puta ovladati. Vaša je vodilja samo jedna, a to je ponovno popljačkati vlastiti narod i vlastitu državu jer ste i jedni i drugi ovladali svim sferama javnog, društvenog i političkog života u Hrvatskoj.

Tekst se nastavlja ispod oglasa

Protuznakonito zloupotrebljavate legalne institucije hrvatske države i to u svim sferama izvršne, zakonodavne i pravosudne vlasti. I jedni i drugi, a ako vam i to nije dosta, onda uprežete i paraobavještajno podzemlje u svoju političku funkciju i bezkompromisan rat kako bi zadržali, ili osvojili vlast. Karamarko i Milanović jednako.



Pravosuđe koje politički pritišćete u vašoj je funkciji kako bi se brutalno obračunavali s svojim političkim neistomišljenicima, a sve to radi "kukuriku" zadržavanja vlasti, ili ponovnog osvajanja te iste vlasti od strane onih koji i danas imaju u svojim redovima oko 100.000 bivših članova Saveza komunista, pripadnika UDBA-e ili njihovih doušnika. Neki od njih čak i vode neke političke stranke nesvjesni da su i sami u prošlosti bili ti i takvi, a puna su im usta nekakve lustracije. Smješno je to što činite i prestanite manipulirati svojim osiromašenim, gladnim i nesretnim narodom koji voli svoju Domovinu.

Da bi ostvarili svoje ciljeve u tome vam pomažu i instrumentalizirani mediji. Oni su vam na usluzi u manipulaciji vlastitim narodom u korist kako uskostranačkih interesa, tako i interesa kojekakvih bjelosvjetskih moćnika i političkih hohštaplera Bruxellesa, Londona ili Washingtona. Tako je i sa sinoćnjom izmišljenom "svastikom" na Poljudu".

Nacistička "svastika" neponovljivo dizajnersko savršenstvo



"Ma kakva "svastika"? To se više ne može nazvati niti halucinacijom, to su već bijeli miševi. Hrvatska je zahvaljujući Milanoviću, Josipoviću, Karamarku i Kitarovićki, uz svesrdnu pomoć Indexa, EPH-Jutarnjeg, Večernjeg i ostalog tzv.istraživačkog novinarstva i medijskog šunda, zagazila u fazu nacionalnog političkog delirija. Vama koji halucinirate, ili vidite bijele miševe, ili ste duboko u fazi delirija jednostavna poruka: "Ne trujte naciju i ne šaljite podmukle laži o vlastitoj Državi u cijeli svijet.

To sinoć na poljudskom travnjaku nije bila nikakva "svastika" već trag kosilice na svježe podšišanom travnjaku. Kako bi se uvjerili u točnost ove tvrdnje, pogledajte ovaj pažljivo biran sklad boja na stvarnoj "nacističkoj svastici" i usporedite ga sa tragom poljudske kosilice za travu. Zaključiti ćete da je nacistička "svastika" neponovljivo dizajnersko savršenstvo koje se ikada pojavilo u povijesti svjetskih političkih stranaka ili povijesnih svjetskih političkih poredaka.



Nažalost, ovo kvalitetno dizajnersko rješenje gornjega simbola, povijest neće pamtiti po dobru. Zato, zbog hrvatske budućnosti prestanite neprestano buditi duhove prošlosti!", zaključuje se u Glavaševoj objavi.